open-index/open-wikipedia-markdown huggingface dataset:
অধিমোক্ষ

**অধিমোক্ষ** হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। এটিকে নির্দিষ্ট বস্তুকে ধরে রাখা হিসাবে সংজ্ঞায়িত করা হয়; এর কাজ বস্তুটি হারানো নয়।

এটি থেরবাদ অভিধর্ম শিক্ষার ছয় বিশেষ মানসিক কারণের এবং মহাযান অভিধর্ম শিক্ষার পাঁচ বস্তু-নির্ধারক মানসিক কারণের একটি।

## তথ্যসূত্র

## উৎস
* Berzin, Alexander (2006), ''Primary Minds and the 51 Mental Factors''
* Bhikkhu Bodhi (2003), *A Comprehensive Manual of Abhidhamma*, Pariyatti Publishing
* Guenther, Herbert V. & Leslie S. Kawamura (1975), *Mind in Buddhist Psychology: A Translation of Ye-shes rgyal-mtshan's "The Necklace of Clear Understanding"* Dharma Publishing. Kindle Edition.
* Kunsang, Erik Pema (translator) (2004). *Gateway to Knowledge, Vol. 1*. North Atlantic Books.
* Nina van Gorkom (2010), ''Cetasikas'', Zolag

## বহিঃসংযোগ

* Ranjung Yeshe wiki entry for ''mos pa''
* Berzin Archives glossary entry for "mos pa"

বিষয়শ্রেণী:বৌদ্ধধর্মে মানসিক কারণ
মুসলিম হাই স্কুল, ময়মনসিংহ

**মুসলিম হাই স্কুল** (পূর্বনাম:*ময়মনসিংহ মুসলিম পলিটেকনিক হাই স্কুল*) ময়মনসিংহে অবস্থিত একটি মাধ্যমিক বিদ্যালয়। বিদ্যালয়টি ১৯৪৩ সালে ময়মনসিংহে প্রতিষ্ঠিত হয় এবং ১৯৪৪ সালে কলকাতা বিশ্ববিদ্যালয় কর্তৃক স্বীকৃতি পেয়েছিল।

## ইতিহাস
ব্রিটিশ শাসনামলে শাসনামলে ময়মনসিংহে মুসলিম শিক্ষার্থীদের জন্য মানসম্মত কোন শিক্ষা প্রতিষ্ঠান ছিলনা। স্থানীয় শিক্ষিত, গণ্যমান্য, বিদ্যানুরাগী ব্যাক্তিবর্গ মুসলিম শিক্ষার্থীদের জন্য মানসম্মত শিক্ষাপ্রতিষ্ঠানের প্রয়োজন অনুভব করেন। তাদের সম্মিলিত প্রচেষ্টায় ময়মনসিংহের শ্যামাচরণ রায় রোডে ময়মনসিংহ মুসলিম পলিটেকনিক হাই স্কুল নামে ১৯৪৩ সালে বিদ্যালয়টি প্রতিষ্ঠিত হয়। বিদ্যালয়েটি ১৯৪৪ সালে কলকাতা বিশ্ববিদ্যালয়ের স্বীকৃতি লাভ করে। ১৯৪৫ সালে বিজ্ঞান ও মানবিক শাখায় এসএসসি পরীক্ষায় অংশগ্রহণ করে এবং ভালো ফলাফল অর্জন করে। প্রতিষ্ঠার ২২ বছর পর ১৯৬৪ সালে বিদ্যালয়ের নাম পরিবর্তনকরে মুসলিম মুসলিম হাই স্কুল নামকরণ করা হয়। ১৯৭৩ সালে ঢাকা শিক্ষা বোর্ড কর্তৃক বাণিজ্য শাখার স্বীকৃতি লাভ করে। ঢাকা শিক্ষা বোর্ডের অধীনে ১৯৭৪ সালে বিদ্যালয় থেকে মানবিক, বিজ্ঞান ও বাণিজ্য শাখায় শিক্ষার্থী এসএসসি পরীক্ষায় অংশগ্রহণের করে। বর্তমানে বিদ্যালয়টি ময়মনসিংহ শিক্ষা বোর্ডের অধীনে রয়েছে।

## প্রাক্তন শিক্ষার্থী

* এম. এ. মান্নান - বাংলাদেশী রাজনীতিবিদ

## তথ্যসূত্র

## বহিঃসংযোগ

* প্রাতিষ্ঠানিক ওয়েবসাইট

বিষয়শ্রেণী:ময়মনসিংহ জেলার বিদ্যালয়
বিষয়শ্রেণী:১৯৪৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৪৩-এ ব্রিটিশ ভারতে প্রতিষ্ঠিত
শৃঙ্গবেরপুর

**শৃঙ্গবেরপুর** (অথবা **সিংগ্রাউর**) হল ভারতের উত্তর প্রদেশ রাজ্যের একটি গ্রাম।

## সংস্কৃতি

লোককাহিনী অনুসারে, ভগবান রাম সীতা ও লক্ষ্মণ সহ বনবাসে যাওয়ার পথে শৃঙ্গবেরপুরে গঙ্গা নদী পার হয়েছিলেন। রামায়ণে শৃঙ্গবেরপুরের উল্লেখ আছে, যেখানে এটিকে নিষাদরাজ (জেলেদের রাজা) রাজ্যের রাজধানী হিসাবে বর্ণনা করা হয়েছে। "সীতা, রাম এবং তার ভাই শৃঙ্গবেরপুরে এসেছিলেন" এর মধ্যে পাওয়া যায়।

রামায়ণে উল্লেখ আছে যে রাম, তার ভাই লক্ষ্মণ এবং স্ত্রী সীতা বনবাসে যাওয়ার আগে এই গ্রামে এক রাতের জন্য অবস্থান করেছিলেন। নৌকার মাঝিরা তাকে গঙ্গার ওপারে নিয়ে যেতে অস্বীকার করলে, নিষাদরাজ সেই জায়গাটি পরিদর্শন করেন যেখানে রাম সমস্যা সমাধানে নিযুক্ত ছিলেন। রাম তাদের পা ধুতে দিলে তিনি তাদের বহন করার প্রস্তাব দেন। রাম এই অনুমতি দিলেন এবং নিষাদরাজ গঙ্গার জলে রামের পা ধুয়ে দিলেন এবং ভক্তিপ্রদর্শনপূর্বক জল পান করেছিলেন।

## ইতিহাস

শৃঙ্গবেরপুরে খননের ফলে শৃঙ্গী ঋষির মন্দিরের সন্ধান পাওয়া যায়। সেই ঋষিদের থেকেই হয়তো গ্রামের নাম হয়েছে। মুঘল আমলে, ব্রাহ্মণবংশী সেঙ্গার, রোর এবং গহরওয়ার ব্রাহ্মক্ষত্রিয় ক্ষত্রিয় গোষ্ঠী সহ ক্ষত্রিয়দের দ্বারা বিশৃঙ্খল শক্তির মোকাবেলা করার জন্য সিংগ্রাউর গোষ্ঠী গঠিত হয়েছিল।

সেখানে একটি ছোট মন্দির তৈরি করা হয়েছিল যেখানে নিষাদরাজ শিবলিঙ্গের পূজা করেছিলেন বলে জানা যায়।

গ্রামে বেশ কিছু ধ্বংসপ্রাপ্ত দেয়াল ও স্থাপনা রয়েছে।

২০১৯ সালে, উত্তরপ্রদেশ সরকার সোরাওন তহসিলের কৌরিহার ব্লককে বিভক্ত করে এবং একটি নতুন ব্লক শৃঙ্গবেরপুর ধাম তৈরি করে।

## অবকাঠামো

গ্রামে একটি বড় পুরাতন জলবাহী পদ্ধতি রয়েছে। নদীর তীরে একটি শ্মশান কেন্দ্র স্থাপন করা হয়েছে। উত্তরপ্রদেশ জুড়ে মানুষ শ্মশানের জন্য শৃঙ্গবেরপুরে আসেন।

## ভূগোল

গ্রামটি গঙ্গা নদীর তীরে, প্রয়াগরাজ থেকে  দূরত্বে অবস্থিত।

## চিত্রশালা

## তথ্যসূত্র

বিষয়শ্রেণী:প্রয়াগরাজ জেলার গ্রাম
বিষয়শ্রেণী:রামায়ণের স্থান
সৈয়দ সায়েম উদ্দিন আহম্মদ

**সৈয়দ সায়েম উদ্দিন আহম্মদ** (জন্ম: ১৯৭৮) একজন বাংলাদেশী মহামারি-বিজ্ঞানী ও জনস্বাস্থ্য বিশেষজ্ঞ।। তিনি সিলেট কৃষি বিশ্ববিদ্যালয়ের এপিডেমিওলজি অ্যান্ড পাবলিক হেলথ বিভাগের অধ্যাপক এবং হবিগঞ্জ কৃষি বিশ্ববিদ্যালয়ের বর্তমান উপাচার্য।

## জন্ম ও শিক্ষা
সায়েম ১৯৭৮ সালে হবিগঞ্জ জেলার সদর উপজেলায় জন্মগ্রহণ করেন। তিনি ১৯৯৩ সালে এসএসসি ও ১৯৯৫ সালে পাস করেন এবং চট্টগ্রাম বিশ্ববিদ্যালয় (বর্তমানে চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়) থেকে ২০০৩ সালে ভেটেরিনারি মেডিসিনে স্নাতক ডিগ্রি লাভ করেন। তিনি নেদারল্যান্ডসের ইউট্রেখট বিশ্ববিদ্যালয় থেকে ২০০৭ সালে মহামারি-বিজ্ঞানে স্নাতকোত্তর এবং ডেনমার্কের কোপেনহেগেন বিশ্ববিদ্যালয় থেকে ২০১২ সালে একই বিষয়ে পিএইচডি ডিগ্রি অর্জন করেন। ২০১৫ সালে তিনি ডেনমার্ক কারিগরি বিশ্ববিদ্যালয় থেকে পোস্ট-ডক্টরাল ডিগ্রি সম্পন্ন করেন।

## কর্মজীবন
সৈয়দ সায়েম উদ্দিন আহম্মদ ২০০৩ সালে চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের মেডিসিন ও সার্জারি বিভাগে প্রভাষক হিসেবে যোগদান করেন এবং ২০০৮ সালে সহকারী অধ্যাপক হিসেবে পদোন্নতি লাভ করেন।

তিনি ২০১২ সালে সিলেট কৃষি বিশ্ববিদ্যালয়ে (সিকৃবি) সহযোগী অধ্যাপক পদে যোগ দেন। ২০১৩ সালে তিনি সিকৃবিতে এপিডেমিওলজি অ্যান্ড পাবলিক হেলথ বিভাগ প্রতিষ্ঠা করেন এবং এর প্রতিষ্ঠাতা সভাপতি হিসেবে দায়িত্ব পালন করেন। ২০১৫ সালে তিনি ওই বিভাগের অধ্যাপক পদে উন্নীত হন। অধ্যাপনার পাশাপাশি তিনি সিলেট কৃষি বিশ্ববিদ্যালয়ের স্নাতকোত্তর অধ্যয়ন অনুষদের ডিনসহ একাধিক প্রশাসনিক দায়িত্ব পালন করেছেন। ২০২৪ সালের ১ অক্টোবর তিনি হবিগঞ্জ কৃষি বিশ্ববিদ্যালয়ের উপাচার্য হিসেবে নিয়োগ লাভ করেন এবং ২ অক্টোবর আনুষ্ঠানিকভাবে দায়িত্ব গ্রহণ করেন।

## গবেষণা ও প্রকাশনা
তিনি ২৫টির বেশি গবেষণা প্রকল্প সম্পন্ন করেছেন এবং দেশীয় ও আন্তর্জাতিক জার্নালে তার ৭০টির বেশি গবেষণাপত্র প্রকাশিত হয়েছে।

## তথ্যসূত্র

বিষয়শ্রেণী:১৯৭৮-এ জন্ম
বিষয়শ্রেণী:হবিগঞ্জ জেলার ব্যক্তি
বিষয়শ্রেণী:সিলেট কৃষি বিশ্ববিদ্যালয়ের শিক্ষক
বিষয়শ্রেণী:হবিগঞ্জ কৃষি বিশ্ববিদ্যালয়ের উপাচার্য
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
নবী (ইরানি বই)

**নবী** হল জয়নুল আবদিনের লেখা মুহাম্মদ (সা.) জীবনীগ্রন্থ। এটি ১৩১৬ ইরানি বর্ষপঞ্জিতে দামেস্কে প্রথমবার প্রকাশিত হয়েছিল। এরপরে বইটির বিভিন্ন অংশ, ফর্ম এবং ভলিউমে বহুবার পুনর্মুদ্রিত হয়েছে। এই বইটি এই লেখকের সবচেয়ে বিখ্যাত রচনাগুলোর মধ্যে একটি। সম্ভবত মুহাম্মদের জীবন সম্পর্কে একটি ঐতিহাসিক উপন্যাসের শৈলীতে লেখা প্রথম ইরানি বই।

## পুরস্কার
১৩৫১ ইরানি সালে এই বইটি এবং হোসেন (বই) যৌথভাবে ইরানে ফরাসী রাষ্ট্রদূত রব্রেডো সুজা কর্তৃক "কমান্ডার" উপাধি এবং জ্ঞান ও শিল্পের ব্যাজ পেয়েছিলেন। তারা রাজার কাছ থেকে সরকারী অনুমতি নিয়ে এই ব্যাজ গ্রহণ করেছিলেন।

## সমালোচনা
কিছু সমালোচক বইটির অংশগুলির ঐতিহাসিক নির্ভুলতা নিয়ে প্রশ্ন তুলেছেন এবং এর সমস্ত বিষয়বস্তুকে সত্য বলে মনে করেন না। ইরানের বিখ্যাত লেখক হেনরি মেস, আলওল সাটন, রেজা, তৌফিক সাইদ আকল এবং সাঈদ নাফিসির মতো ব্যক্তিরা এই বইটিতে নোট লিখেছেন।

## তথ্যসূত্র

বিষয়শ্রেণী:ঐতিহাসিক উপন্যাস
বিষয়শ্রেণী:ফার্সি ভাষায় মুহাম্মাদের জীবনীগ্রন্থ
বিষয়শ্রেণী:শিয়া সাহিত্য
বিষয়শ্রেণী:১৯৩৭-এর বই
বিষয়শ্রেণী:ইরানের সংস্কৃতি
বিষয়শ্রেণী:ফার্সি ভাষার সাহিত্য
বিষয়শ্রেণী:ফার্সি ভাষার বই
কৌসীদ্য (বৌদ্ধ দর্শন)

**কৌসীদ্য** হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। এটি শুয়ে থাকা ও প্রসারিত করার মতো অস্বস্তিকর কার্যকলাপে আঁকড়ে থাকা, এবং বিলম্বিত করা, এবং পুণ্যময় কার্যকলাপ সম্পর্কে উৎসাহী বা জড়িত না হওয়া হিসাবে সংজ্ঞায়িত করা হয়।

এটি 
সর্বাস্তিবাদ অভিধর্মের কলুষিত মনে উদ্ভূত ছয় মানসিক কারণের, মহাযান অভিধর্মের বিশ মাধ্যমিক ক্ষতিকর মানসিক কারণের এবং মহাযান শিক্ষার সমথ ধ্যানের পাঁচটি দোষের একটি।

## তথ্যসূত্র

## উৎস
* 
* 
* 
* 
## আরও পড়ুন
* 
* 
## বহিঃসংযোগ
* ''Looking into Laziness'', by Pema Chodron, Shambhala Sun
* ''Three Kinds of Laziness'', by Jetsunma Tenzin Palmo, Tricycle
* ''Primary Minds and the 51 Mental Factors''

বিষয়শ্রেণী:বৌদ্ধধর্মে মানসিক কারণ
বিষয়শ্রেণী:বৌদ্ধধর্মে ক্ষতিকর চৈতসিক
কান পেতে রই

**কান পেতে রই** একটি মানসিক সহায়তা হেল্পলাইন, যা বাংলাদেশে অবস্থিত। এর প্রতিষ্ঠাতাদের মতে, এটি দেশের প্রথম ধরনের একটি হেল্পলাইন। এটি প্রশিক্ষিত স্বেচ্ছাসেবকদের দ্বারা পরিচালিত হয়, যেখানে মানুষ জরুরি পরামর্শদান সেবা পেতে ফোন করতে পারে। এই হেল্পলাইনের মিশন হলো হতাশা, বিচ্ছিন্নতা, সংকটময় অবস্থা, এবং আত্মহত্যামূলক চিন্তা কমিয়ে আনা এবং মানসিক স্বাস্থ্যের উন্নয়ন ঘটানো।

## পটভূমি
এই সেবাটি ইয়েশিম ইকবালের দ্বারা প্রতিষ্ঠিত হয়, যিনি করনেল বিশ্ববিদ্যালয় থেকে মনোবিজ্ঞান বিভাগে স্নাতক শেষ করেছেন এবং বর্তমানে নিউ ইয়র্ক বিশ্ববিদ্যালয়-এ ডক্টরাল এর শিক্ষার্থী। যুক্তরাষ্ট্র থেকে বাংলাদেশে ফিরে আসার পর তিনি একটি দল নিয়ে কাজ শুরু করেন। বর্তমান কর্মীদের মধ্যে রয়েছেন রোজি হোসেন, হেল্পলাইন কোঅর্ডিনেটর; সাওগাত মাহমুদ, পিআর ও যোগাযোগ সমন্বয়কারী; অরুণ দাস, স্বেচ্ছাসেবক সমন্বয়কারী, এবং রুবিনা জাহান রুমি, আউটরিচ সমন্বয়কারী। কান পেতে রই সংগঠনটি তাদের ফোন লাইনগুলো ২০১৩ সালের ২৮ এপ্রিল চালু করে।

## কলারদের গোপনীয়তা
কান পেতে রই কোনো কলারের তথ্য বাইরের কারও সাথে শেয়ার করে না। সংস্থার নীতি হলো কলারের কোনো পরিচয় সংক্রান্ত তথ্য জিজ্ঞাসা না করা এবং সমস্ত স্বেচ্ছাসেবকরা একটি কঠোর গোপনীয়তা চুক্তিতে স্বাক্ষর করে। যদি কোনো কলার ব্যক্তিগত তথ্য প্রকাশ করে, স্বেচ্ছাসেবকরা সেই তথ্য নোট না করার জন্য কঠোরভাবে নির্দেশিত। কান পেতে রই বিশ্বাস করে যে, যারা সাহায্য চাইছেন তারা সহজে যোগাযোগ করতে পারে, জেনে যে তাদের পরিচয় গোপন থাকবে।

## স্বেচ্ছাসেবকদের গোপনীয়তা
কান পেতে রই-এর স্বেচ্ছাসেবকরা তাদের নিজেদের নাম বা পরিচয় প্রকাশ না করার জন্য অনুরোধ করা হয় এবং কলারদের সাথে সম্পর্ক গড়তে নিষেধ করা হয়। অফিসের ঠিকানা বা স্বেচ্ছাসেবকদের কাজের সময়ও জনসমক্ষে প্রকাশ করা হয় না। কান পেতে রই তাদের স্বেচ্ছাসেবকদের গণমাধ্যমে তাদের কাজ প্রকাশ না করার জন্যও অনুরোধ করে।

## তথ্যসূত্র

বিষয়শ্রেণী:আত্মহত্যা প্রতিরোধ
বিষয়শ্রেণী:২০১৩-এ বাংলাদেশে প্রতিষ্ঠিত
কাজী আবু ইউসুফ স্টেডিয়াম

**ডা: কাজী আবু ইউসুফ স্টেডিয়াম** বা **ভাঙ্গা স্টেডিয়াম** ফরিদপুর জেলার ভাঙ্গা উপজেলার একটি স্টেডিয়াম। স্টেডিয়ামটি ভাঙ্গায় অবস্থিত। জাতীয় ক্রীড়া পরিষদ বিশেষ প্রকল্পের মাধ্যমে বাংলাদেশের ১১টি উপজেলায় পূর্ণাঙ্গ স্টেডিয়াম নির্মাণের উদ্যোগ নেয়। এটি সেগুলির মধ্যে একটি।

## নামকরণ
পূর্বে স্টেডিয়ামটির নাম ভাঙ্গা উপজেলা স্টেডিয়াম ছিল। ২০২১ সালে নভেম্বর মাসের ১১ তারিখে স্টেডিয়ামের নাম পরিবর্তনের আদেশ কার্যকর হয়। ভাঙ্গা উপজেলা স্টেডিয়ামে নাম পরিবর্তন করে ডা: কাজী আবু ইউসুফ স্টেডিয়াম ঘোষণা করা হয়ে। কাজী আবু ইউসুফ ফরিদপুর জেলার বিলুপ্ত ফরিদপুর-৫ ও ফরিদপুর-৭ আসনের সংসদ সদস্য ও চিকিৎসক ছিলেন। ওনার নামানুসারেই স্টেডিয়ামের নামকরণ করা হয়েছে।

## তথ্যসূত্র

বিষয়শ্রেণী:বাংলাদেশের ফুটবল মাঠ
বিষয়শ্রেণী:বাংলাদেশের স্টেডিয়াম
বিষয়শ্রেণী:বাংলাদেশের ক্রিকেট মাঠ
বিষয়শ্রেণী:ভাঙ্গা উপজেলা
আলিপুর ইশারা ভাষা

থাম্ব
**আলিপুর ইশারা ভাষা** ভারতের একটি গ্রামের ইশারা ভাষা।  এটি কর্ণাটকের আলিপুর শহরে উচ্চ মাত্রার জন্মগত বধিরতা সহ একটি শিয়া মুসলিম ছিটমহলে এই ভাষা ব্যবহার করা বলা হয়। আলিপুরে ১৫০ থেকে ২৫০ বধির লোক রয়েছে,  এবং ২৬,০০০ জনসংখ্যার (২০১৫ সালে) প্রায় ১০,০০০ শ্রবণকারী রয়েছে।  যদিও এই ভাষার কোনো সরকারি মর্যাদা নেই এবং বধির শিশুরা কোনো আনুষ্ঠানিক শিক্ষা পায় না। এই সত্যটি এবং ভারতীয় ইশারা ভাষার ক্রমবর্ধমান প্রভাব আলিপুর ইশারা ভাষার (বা এপিএমএল) বেঁচে থাকাকে হুমকির মুখে ফেলেছে। সিবাজি পান্ডা প্রথম ব্যক্তি যিনি ২০১২ সালে আনুষ্ঠানিকভাবে ভাষাটি নথিভুক্ত করেছিলেন 

তার গবেষণার সময়, পান্ডা আবিষ্কার করেছেন যে আলিপুরে বধির জনসংখ্যার অনুপাত প্রায় ০.৭৫%, যেখানে জাতীয় গড় ০.৪১% (২০১১ সালের আদমশুমারি অনুযায়ী)।

## তথ্যসূত্র

বিষয়শ্রেণী:কর্ণাটক সমাজ
বিষয়শ্রেণী:ভারতের ইশারা ভাষা
বিষয়শ্রেণী:গ্রাম্য ইশারা ভাষা
মাদারীপুর স্টেডিয়াম

**আছমত আলী খান স্টেডিয়াম** বা **মাদারীপুর স্টেডিয়াম** মাদারীপুর জেলার একটি স্টেডিয়াম। স্টেডিয়ামটি মাদারীপুরে অবস্থিত। প্রখ্যাত রাজনীতিবিদ ও স্বাধীনতা ও মুক্তিযুদ্ধে স্বাধীনতা পুরস্কার প্রাপ্ত আচমত আলী খান-এর নামানুসারে স্টেডিয়ামের নামকরণ করা হয়েছে।

## তথ্যসূত্র

বিষয়শ্রেণী:বাংলাদেশের স্টেডিয়াম
বিষয়শ্রেণী:বাংলাদেশের ক্রিকেট মাঠ
বিষয়শ্রেণী:বাংলাদেশের ফুটবল মাঠ
বিষয়শ্রেণী:মাদারীপুর জেলা
সুবালুল হুদা ওয়ার রাশাদি ফি সিরাতি খিরিল ইবাদি

**সুবালুল হুদা ওয়ার রাশাদি ফি সিরাতি খিরিল ইবাদি** () হল নবীর জীবনীর উপর একটি বই, যা ইমাম ইউসুফ আল সালিহি আশ-শামী (মৃত্যু ৯৪২ হিজরি) সংকলন করেছেন। সম্প্রতি এটি প্রায় এক হাজার অধ্যায় সম্বলিত তেরোটি অংশে প্রকাশিত হয়েছে। পণ্ডিত আল-কাত্তানি *পথের পথ এবং ন্যায়পরায়ণতা* বইয়ে বলেছেন: “এটি নবীর জীবনীতে পরবর্তী প্রজন্মের সেরা এবং সহজতম বইগুলির মধ্যে একটি। এর মধ্যে কী সঠিক ছিল তা তদন্ত করে ব্যাখ্যা করা হয়েছে। এতে সাতশোর বেশি অধ্যায় রয়েছে। তিনি প্রতিটি অধ্যায়কে স্পষ্ট করেছেন এবং অদ্ভুত অপরিচিত শব্দগুলিকে পরিষ্কার করে দিয়েছেন।

## গুরুত্ব
এর জীবনীর রচিত অন্যতম বৃহৎ জীবনী হিসাবে বিবেচনা করা হয়। গ্রন্থটি শব্দের প্রতিটি অর্থের দিক থেকে একটি বিশ্বকোষ। লেখক চেয়েছিলেন এটির পূর্ববর্তী সমস্ত জীবনীগুলো এই বইয়ের মধ্যে অন্তর্ভুক্ত হোক। এটা তিনি বইয়ের যেমন ভূমিকার মধ্যেও বলেছেন। তিনি বলেছেন, এটি এমন একটি বই যা আমি তিন শতাধিক বই থেকে বের করেছি এবং আমি এটার যথার্থতা এবং সঠিকতা নিশ্চিত করতে আগ্রহী ছিলাম। বইয়ের মধ্যে আমি যা উল্লেখ করেছি, সেগুলো আমি তদন্ত করে পেয়েছি। 

তিনি বলেন, আমাদের আল্লাহ ও তার রসূলের গুণাবলীর সাগর রয়েছে। রাসূলের উপর শান্তি বর্ষিত হোক। তার ভবিষ্যদ্বাণী, তার গুণাবলী, তার জীবনী, তার কর্ম, তার অবস্থা এবং তার উত্থান-পতন এসমস্ত কিছু তাকে আল্লাহর নিকট উদ্যানের সর্বোচ্চ স্থানে নিয়ে যায়। তিনি বলেন, "আমি এতে কোনো বানোয়াট হাদীস উল্লেখ করিনি। আমি প্রতিটি অধ্যায় শেষে সমস্যাযুক্ত এবং কিছু মূল্যবান টীকা উল্লেখ করেছি। পরিচিত শব্দগুলোকে স্পষ্ট করেছি। পরস্পরবিরোধী বলে মনে হয় এমন হাদিসগুলোকে একত্রিত করে বিস্তারিতভাবে ব্যাখ্যা করেছি।

## আরো দেখুন
* আল ফিয়াতি সীরাতুন নবী
* আল মাওয়াহিবুল লাদুন্নিয়াহ
* আল রাউদ আল আনফ
* আল-ওয়াফা আলাল মুস্তফা

## তথ্যসূত্র

## বহিঃসংযোগ
* আর্কাইভ.কম ওয়েবসাইটে সুবালুল হুদা ওয়ার রাশাদি

বিষয়শ্রেণী:আরবি ভাষার বই
বিষয়শ্রেণী:আরবি ভাষায় মুহাম্মাদের জীবনীগ্রন্থ
বিষয়শ্রেণী:সুন্নি সাহিত্য
বিষয়শ্রেণী:ইসলাম বিষয়ক বই
ব্রজেন্দ্রকিশোর রায়চৌধুরী

**ব্রজেন্দ্রকিশোর রায়চৌধুরী** (১৭ এপ্রিল ১৮৭৪ - ৬ নভেম্বর ১৯৫৭) ছিলেন একজন দেশভক্ত দানবীর, ভারতীয় শাস্ত্রীয় সঙ্গীত শিল্পী, সাহিত্যিক ও সঙ্গীতানুরাগী। ভারতীয় জাতীয় আন্দোলনের জাতীয় শিক্ষার পৃষ্ঠপোষক ছিলেন।

## জন্ম ও প্রারম্ভিক জীবন
ব্রজেন্দ্রকিশোরে জন্ম ব্রিটিশ ভারতের অধুনা বাংলাদেশের রাজশাহীর বালিহার গ্রামে। পিতা হরিপ্রসাদ ভাদুড়ী (ভট্টাচার্য)। ময়মনসিংহের গৌরীপুরের জমিদার-পত্নী বিশ্বেশ্বরী দেবী তাকে দত্তক নেন এবং পরবর্তীতে তিনিই গৌরীপুরের জমিদার হন। দেশের সঙ্গীতজ্ঞদের পৃষ্ঠপোষক হিসাবে খ্যাতি ছিল তাঁর। শুধুমাত্র পৃষ্ঠপোষকতার ঐতিহ্যে নয়, তিনি নিজেও দিকপাল সঙ্গীতজ্ঞদের নিয়ে নিয়মিত সঙ্গীতশাস্ত্র ও রাগ-রাগিনীর অনুশীশনও করতেন। তার গৌরীপুর হাউসের নানা অনুষ্ঠানে আসতেন প্রখ্যাত শাস্ত্রীয় সঙ্গীতের উস্তাদ বিলায়েত খানের পিতা এনায়েত খাঁ, ধ্রুপদী সঙ্গীত সম্রাট তানসেনের উত্তরাধিকারী সরস্বতী দেবী, ওস্তাদ মাসিদ খান, ওস্তাদ উজির খান, হাফিজ আলী খান, দবির খান প্রমুখেরা। বাংলার নেতৃস্থানীয় বিপ্লবীদের সঙ্গে ঘনিষ্ঠভাবে যুক্ত ছিলেন। গৌরীপুরে তার বাড়িতে নেতৃবৃন্দের আনাগোনা ছিল। বিপ্লবী সুরেশচন্দ্র চক্রবর্তী তার সংস্পর্শে এসে সঙ্গীতের চর্চা করে শেষে কলকাতা বেতারের সঙ্গীতানুষ্ঠানের পরিকল্পক হন। ক্রীড়াজগতেও তিনি ছিলেন একজন স্তম্ভ। হিন্দুস্তান ইন্সিয়োরেন্সের একজন হয়ে সমাজের বিশিষ্ট সদস্য নাট্যশিল্পীও ছিলেন। মৃদঙ্গাচার্য মুরারী গুপ্তের শিষ্য হিসাবে পাখোয়াজ বাদনে দক্ষ ছিলেন।

## অবদান
ব্রজেন্দ্রকিশোর 'ন্যাশনাল কাউন্সিল অফ এডুকেশন'-এর (যা পরে যাদবপুর বিশ্ববিদ্যালয় নামে পরিচিত হয়) অন্যতম প্রধান পৃষ্ঠপোষক ছিলেন। জাতীয় শিক্ষা-পরিষদ গঠনে তিনি পাঁচ লক্ষ টাকা দান করেন। বারাণসী হিন্দু বিশ্ববিদ্যালয়ের তিনি লক্ষাধিক টাকা করেন। এছাড়াও, নানা সময়ে যুগান্তর দল, বঙ্গীয় ব্রাহ্মণসভা, বহু চিকিৎসালয়, বিদ্যালয় ও সংস্কৃত পণ্ডিতদের সাহায্যার্থে প্রচুর দান করেন। তার সর্বমোট দানের পরিমাণ ছিল ৩৫ লক্ষ টাকা।

মার্কসবাদ ও ভারতীয় আদর্শ উপর ইংরাজীতে রচনা করেন

*

## এছাড়াও দেখুন

* ডন (বেঙ্গলি এডুকেশনাল সোসাইটি)
* জাতীয় শিক্ষা পরিষদ
* যাদবপুর বিশ্ববিদ্যালয়

## তথ্যসূত্র

বিষয়শ্রেণী:১৯৫৭-এ মৃত্যু
বিষয়শ্রেণী:১৮৭৪-এ জন্ম
বিষয়শ্রেণী:বাঙালি লেখক
বিষয়শ্রেণী:ভারতীয় পুরুষ লেখক
বীণাপাণি সরকারি বালিকা উচ্চ বিদ্যালয়

**বীণাপাণি সরকারি বালিকা উচ্চ বিদ্যালয়** গোপালগঞ্জ জেলার একটি সরকারি মাধ্যমিক বালিকা বিদ্যালয়। বিদ্যালয়টি ১৯৩০ সালে গোপালগঞ্জে বেসরকারি বিদ্যালয় হিসেবে প্রতিষ্ঠিত হয় পরবর্তীতে ১৯৭০ সালে বিদ্যালয়টি জাতীয়করণ করা হয়।

## ইতিহাস
বিদ্যলয়টি ১৯৩০ সালে যাত্রা শুরু করে। প্রথমে বিদ্যালয়টি বেসরকারি বিদ্যালয় হিসাবে প্রতিষ্ঠিত হয়। পরবর্তীতে ১৯৭০ সালে বিদ্যালয়টি জাতীয়করণ করা হয়। উল্লেখ্য যে লোক মুখে শোনা যায়, ১৯৬২ সালে গোপালগঞ্জের ওয়াহিদুজ্জামান নামক ব্যক্তি তৎকালীন পাকিসত্মানের বানিজ্যমন্ত্রী ছিলেন। তিনি তার মা আকরামুন্নেছার নামে বিদ্যলয়ের নামকরণ করেন। কিন্তু পরবর্তীতে ১৯৭০ সালে জাতীয়করণের সময় বর্তমান নাম বহাল থাকে। জাতীয়করণের পর একতলা বিশিষ্ট দুইটি ভবন নির্মিত হয়েছিল। পরবর্তীতে আসন সংখ্যা বৃদ্ধির জন্য আরো একটি দ্বিতল ভবন নির্মাণ করা। প্রতিষ্ঠার প্রথম দিকে বিদ্যালয় নিজস্ব একটি খেলার মাঠ ও শানবাঁধানো একটি পুকুর ছিল।

## তথ্যসূত্র

## বহিঃসংযোগ

* বীণাপাণী প্রাক্তন ছাত্র সমিতি, গোপালগঞ্জ (BESAG)

বিষয়শ্রেণী:গোপালগঞ্জ জেলার বিদ্যালয়
বিষয়শ্রেণী:১৯৩০-এ ব্রিটিশ ভারতে প্রতিষ্ঠিত
বিষয়শ্রেণী:১৯৩০-এ প্রতিষ্ঠিত শিক্ষাপ্রতিষ্ঠান
ছাং হাও

**ছাং হাও** (; জন্ম: ২৮ এপ্রিল ১৯৯৭) হলেন একজন চীনা সমলয় সাঁতারু, যিনি চীনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

হাও চীনের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি স্বর্ণ পদক জয়লাভ করেছেন।

## প্রারম্ভিক জীবন
ছাং হাও ১৯৯৭ সালের ২৮শে এপ্রিল তারিখে চীনের বেইজিংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

## খেলোয়াড়ি জীবন
হাও চীনের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ফং ইউ, ওয়াং ছিউয়ে, ওয়াং লিউই, ওয়াং ছিয়ানই, শিয়াং বিনশুয়ান, শিয়াও ইয়ানিং এবং চাং ইয়াইয়ের সাথে চীনের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৯৯৬.১৩৮৯ পয়েন্ট অর্জন করে স্বর্ণ পদক জয়লাভ করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ৩১৩.৫৫৩৮, ৩৯৮.৮৯১৭ এবং ২৮৩.৬৯৩৪ পয়েন্ট পেয়েছিলেন।

## তথ্যসূত্র

## বহিঃসংযোগ

* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চীনা নারী সাঁতারু
বিষয়শ্রেণী:চীনা সমলয় সাঁতারু
বিষয়শ্রেণী:চীনের অলিম্পিক সমলয় সাঁতারু
বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু
বিষয়শ্রেণী:সমলয় সাঁতারে অলিম্পিক পদক বিজয়ী
বিষয়শ্রেণী:অলিম্পিক স্বর্ণপদক বিজয়ী চীনা
বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী
আল-তাওয়াহিব আল-লুদানিয়্যাহ

**আল-আনওয়ার আল-মুহাম্মাদিয়াহ মিন আল-তাওয়াহিব আল-লুদানিয়্যাহ** রসূল রাসূল মুহাম্মাদের জীবনী গুণাবলী এবং বৈশিষ্ট্যের উপর লিখিত একটি বই। এটি সুন্নি পণ্ডিত ইউসুফ আল-নাবহানী লিখেছেন। এতে লেখক মাওয়াহিবুল লাদুন্নিয়াহ বইটির সংক্ষিপ্তসার লিখেছেন। লেখক বইটিকে দশটি অধ্যায়ে ভাগ করেছেন। এটি আল মাকাবা আল-আজহারিয়া, সেন্ট ইউসুফ এবং লেবাননের একটি বিশ্ববিদ্যালয় থেকেও প্রকাশিত হয়েছিল। এছাড়াও বইটি মিশরের কায়রো থেকে প্রকাশ করা হয়েছে। বইটি সম্পর্কে ছন্দকারে বলা রয়েছে, আলোর বয়স পর্দা ছাড়া প্রদর্শিত হয় সুতরাং এর ফলে এটি শামস আল-হুদা অর্থাৎ সেরা মুরসালের বর্ণনা সম্বলিত একটি বই। হে পাঠক, মুহাম্মাদ সকল মনোনীতদের মধ্যে মনোনীত একজন ব্যক্তি যতটা পড়তে পারেন ততটুকু পড়তে হবে, আর তোমার উভয় জগত প্রসন্ন হোক।

## বিষয়বস্তু
ইউসুফ নাবহানী সাধারণত তার লেখায় সহজবোধ্য আরবি ভাষা ব্যবহার করে, যা পাঠকদের জন্য সহজপাঠ্য করে তোলে। দারুল ইবনে হিজাম থেকে ১৯৯৭ সালে ৪২৪ পৃষ্ঠার সংস্করণ বের করা হয়। এরপরে ২০১২ সালে দারুল কিতাবুল উলামা থেকে ৮৮৭ পৃষ্ঠার সংস্করণ বের করা হয়। এই গ্রন্থে রাসুলুল্লাহর জীবনের বিভিন্ন দিক, যেমন জন্ম, শৈশব, মেরাজ, হিজরত, যুদ্ধসমূহ, মুজিযা এবং ওফাত ইত্যাদি বিস্তারিতভাবে আলোচনা করা হয়েছে।

## আরো দেখুন

* দালাইলুল খাইরাত

* উসদ আল-গাবাহ মা'রিফাত আস-সাহাবা

* মুখতাসার সীরাতুর রাসূল সাল্লাল্লাহু আলাইহি ওয়া সাল্লাম

## তথ্যসূত্র

## বহিঃসংযোগ

* কিতাবপিডিয়ায় ১৯৯৭ সালের সংস্করণের তথ্য
* আর্কাইভ.কম ওয়েবসাইটে **

বিষয়শ্রেণী:সুন্নি সাহিত্য
বিষয়শ্রেণী:ইউসুফ নাবহানির বই
বিষয়শ্রেণী:আরবি ভাষার বই
বিষয়শ্রেণী:আরবি ভাষায় মুহাম্মাদের জীবনীগ্রন্থ
বিষয়শ্রেণী:১৯৯৭-এর অ-কল্পকাহিনী বই
বিষয়শ্রেণী:২০১২-এর অ-কল্পকাহিনী বই
বিষয়শ্রেণী:১৯৯৭-এ মিশরে প্রতিষ্ঠিত
বিষয়শ্রেণী:মুহাম্মাদ সম্পর্কিত কাব্যগ্রন্থ
বিষয়শ্রেণী:মুহাম্মাদের বৈশিষ্ট্যবিদ্যার উপর বই
খায়ের বেগ

**খায়ের বেগ** (মৃত্যু: ১৫২২) ১৫১৭ সাল থেকে ১৫২২ সালে তাঁর মৃত্যুর আগ পর্যন্ত উসমানীয় সাম্রাজ্যের অধীনে থাকা মিশর শাসন করেছিলেন। মিশর বিজয়ে সহায়তার জন্য উসমানীয় সাম্রাজ্যের সুলতান প্রথম সেলিম তাকে গভর্নরের পদ প্রদান করেন।

## জীবনী
আবখাজিয়ান বংশোদ্ভূত হওয়ার কারণে, তিনি আলেপ্পোর প্রাক্তন মামলুক গভর্নর ছিলেন। তিনি মারজ-ই-দাবিকের যুদ্ধে উসমানীয় সাম্রাজ্যের বিজয়ে অবদান রেখেছিলেন। উসমানীয়দের মামলুক বিজয় এবং মামলুক সালতানাতের অবসানের পর উজির ইউনুস পাশাকে মিশরের গভর্নর করা হয়। তবে উসমানীয় সুলতান সেলিম ইউনুস পাশার ঘুষ ও চাঁদাবাজির দুর্নীতি সম্পর্কে জানতে পারলে খায়ের বেগকে মিশরের গভর্নরের দায়িত্ব দেওয়া হয়।

তাঁর বাসভবন ছিল আমির আলিন আক প্রাসাদ এবং তিনি আমির খায়েরবাক মসজিদ নির্মাণ করেছিলেন।

## ব্যক্তিগত জীবন
তিনি সুলতান নাসির মুহাম্মাদ ইবনে কাইতবে (শাসনকাল ১৪৯৬-১৪৯৮) এবং সুলতান আবু সাইদ কানসুহ (শাসনকাল ১৪৯৮-১৫০০) এর বিধবা স্ত্রী মিসিরবেকে (মৃত্যু ১৫২২) বিয়ে করেছিলেন। বিভিন্ন সূত্র অনুসারে জানা যায়, খায়ের বেগ তার স্ত্রী মিসিরবেকে মারাত্মকভাবে নির্যাতন করতেন এবং এই দম্পতি আলাদা হয়ে গিয়েছিলেন।

## আরও দেখুন
* মিশরের উসমানীয় গভর্নরদের তালিকা
* মারজ-ই-দাবিকের যুদ্ধ
* উসমানীয়-মামলুক যুদ্ধ (১৫১৬-১৫১৭)

## তথ্যসূত্র

## আরও পড়ুন
* 

বিষয়শ্রেণী:১৫২২-এ মৃত্যু
বিষয়শ্রেণী:মিশরের উসমানীয় গভর্নর
বিষয়শ্রেণী:আবখাজিয়া বংশোদ্ভূত উসমানীয় সাম্রাজ্যের ব্যক্তি
বিষয়শ্রেণী:১৬শ শতাব্দীর মিশরের উসমানীয় গভর্নর
সমাধান

কোনও কিছুর নিষ্পত্তি, মীমাংসা হলো **সমাধান**।

**সমাধান** বলতে আরও বুঝানো হতে পারে:

* সমাধান (হিন্দু দর্শন)
* সমাধান (চলচ্চিত্র)
সত্যান (বৌদ্ধ দর্শন)

**সত্যান** হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। মহাযান ঐতিহ্যে, এটিকে মানসিক কারণ হিসাবে সংজ্ঞায়িত করা হয় যা মনকে প্রত্যাহার, অস্পষ্ট এবং ফোকাস করতে অক্ষম করে। 

এটি সর্বাস্তিবাদ অভিধর্ম শিক্ষার
কলুষিত মনে উদ্ভূত ছয় মানসিক কারণের এবং থেরবাদ অভিধর্ম শিক্ষার অন্যান্য ক্ষতিকর মানসিক কারণের একটি।

## তথ্যসূত্র

## উৎস
* Berzin, Alexander (2006), ''Primary Minds and the 51 Mental Factors''
* Bhikkhu Bodhi (2003), *A Comprehensive Manual of Abhidhamma*, Pariyatti Publishing
* Guenther, Herbert V. &  Leslie S. Kawamura (1975), *Mind in Buddhist Psychology: A Translation of Ye-shes rgyal-mtshan's "The Necklace of Clear Understanding"* Dharma Publishing. Kindle Edition.
* Kunsang, Erik Pema (translator) (2004). *Gateway to Knowledge, Vol. 1*. North Atlantic Books.
* Nina van Gorkom (2010), ''Cetasikas'', Zolag

## আরও পড়ুন
* Bhikkhu Bodhi (2003), *A Comprehensive Manual of Abhidhamma*, Pariyatti Publishing

বিষয়শ্রেণী:বৌদ্ধধর্মে মানসিক কারণ
বিষয়শ্রেণী:বৌদ্ধধর্মে ক্ষতিকর চৈতসিক
হিমালয়রাজ্য (পৌরাণিক)

**হিমালয় রাজ্য** ছিল হিমালয়ের একটি পার্বত্য দেশ, যা পুরাণে উল্লিখিত আছে। পুরাণে, হিমবত ছিলেন এর শাসক এবং তাঁর কন্যা পার্বতী ছিলেন এই রাজ্যের রাজকন্যা। ভারতীয় মহাকাব্য মহাভারত হিমালয় নামে একটি রাজ্যের উল্লেখ করেনি, তবে হিমালয় পর্বতমালার কুনিন্দা, পার্বত, নেপা, কিরাত, কিম্পুরুষ এবং কিন্নরের মতো অনেক রাজ্যের কথা উল্লেখ করেছে।

## মহাভারতে উল্লেখ
বলা হয়েছিল যে অর্জুন পাহাড়ী হিমালয় অঞ্চলের রাজ্যগুলিতে একটি অভিযান করেছিলেন (২:২৭)। সমস্ত হিমালয় এবং নিশকুট পর্বত জয় করে এবং শ্বেত পর্বতে পৌঁছে তিনি এর বুকে শিবির স্থাপন করেছিলেন (২:২৬)। পাণ্ডবরা আনন্দের সাথে দেখেছিলেন সুবাহুর বিস্তৃত এলাকা, হিমালয়ে অবস্থিত, ঘোড়া এবং হাতিতে পূর্ণ, কিরাত এবং তঙ্গনদের ঘনবসতি এবং শত শত পুলিন্দার ভিড় (৩:১৪০)। (১৪:৭৩,৬৪) হিমালয়ের সোনার খনি থেকে পাণ্ডবদের সোনার খনির খননকার্য উল্লেখ করা হয়েছে।

## আরও দেখুন
* প্রাচীন ভারতীয় রাজ্যসমূহ
* নেপা রাজ্য
* পার্বত রাজ্য
* কিরাত রাজ্য

## তথ্যসূত্র
* Mahabharata of Krishna Dwaipayana Vyasa, translated to English by Kisari Mohan Ganguli

## বহিঃসংযোগ
* Himalaya Kingdom

বিষয়শ্রেণী:পুরাণের রাজ্য
বিষয়শ্রেণী:হিমালয় রাজ্য (পৌরাণিক)
স্পেসএক্স ক্রু-৯

**স্পেসএক্স ক্রু-৯** (SpaceX Crew-9) মার্কিন মহাকাশ সংস্থা নাসা-র নবম কর্মক্ষম বাণিজ্যিক মানববাহী কর্মসূচি যাত্রা এবং ক্রু ড্রাগন মহাকাশযানের ১৫তম মানববাহী কক্ষীয় যাত্রা। মূলত ২০২৪ সালের আগস্ট মাসের মাঝামাঝি উৎক্ষেপণের মাধ্যমে চারজন মানবযাত্রীকে বহন করে আন্তর্জাতিক মহাকাশ স্টেশনে পৌঁছে দেয়ার জন্য এটির পরিকল্পনা করা হলেও বোয়িং স্টারলাইনার ক্যালিপসো মহাকাশযানের কারিগরি সমস্যার কারণে এটিকে এক মাস পিছিয়ে দেওয়া হয়। বোয়িং স্টারলাইনার মহাকাশযানটি বোয়িং মানববাহী যাত্রা পরীক্ষা-র অংশ হিসেবে আন্তর্জাতিক মহাকাশ স্টেশনের সাথে যুক্ত ছিল। শেষ পর্যন্ত নাসা স্টারলাইনার মহাকাশযানটিকে মানব যাত্রী ছাড়াই পৃথিবীতে ফেরত নিয়ে আসার সিদ্ধান্ত গ্রহণ করে। এর পাশাপাশি নাসা ক্রু-৯ মহাকাশযানে করে দুইজন মহাকাশচারীকে উৎক্ষেপণ করার এবং আন্তর্জাতিক মহাকাশ স্টেশন থেকে চারজন মহাকাশচারীকে ফেরত নিয়ে আসার সিদ্ধান্ত নেয়, যাদের মধ্যে দুইজন হবেন ত্রুটিগ্রস্ত বোয়িং মানববাহী যাত্রা পরীক্ষার দুই মহাকাশচারী। উপরোল্লিখিত বিলম্ব এবং এরপর মূলত আবহাওয়ার কারণে আরও কয়েকবার বিলম্বের পরে শেষ পর্যন্ত ক্রু-৯ মহাকাশযানটিকে ২৮শে সেপ্টেম্বর সর্বজনীন সমন্বিত সময় ১৭:১৭:২১-এ উৎক্ষেপণ করা হয়। 
 
ক্রু-৯ অভিযানটি বেশ কিছু মাইলফলক অর্জন করে। এটি ছিল কেপ ক্যানাভেরাল মহাকাশ উৎক্ষেপণ ক্ষেত্র ৪০ থেকে উৎক্ষিপ্ত প্রথম মানববাহী অভিযান। ২০১৯ সালে প্রতিষ্ঠিত মার্কিন মহাকাশ বাহিনীর প্রথম সক্রিয় "গার্ডিয়ান" (প্রহরী) হিসেবে মহাকাশচারী নিক হেগ মহাকাশে যাত্রা করেন। এছাড়া এটি প্রথম ক্রু ড্রাগন অভিযান যেটির অভিযানশেষে প্রকোষ্ঠ বা ক্যাপসুলটি প্রশান্ত মহাসাগরে আছড়ে পড়বে।

## তথ্যসূত্র

বিষয়শ্রেণী:২০২৪-এ মহাকাশ যাত্রা
বিষয়শ্রেণী:২০২৪-এ মার্কিন যুক্তরাষ্ট্র
বিষয়শ্রেণী:স্পেসএক্স মানব মহাকাশ উড্ডয়ন
বিষয়শ্রেণী:স্পেসএক্স ড্রাগন-২
বিষয়শ্রেণী:ভবিষ্যত মানব মহাকাশ যাত্রা
পুলিশ লাইন উচ্চ বিদ্যালয়, কুমিল্লা

**পুলিশ লাইন উচ্চ বিদ্যালয়** কুমিল্লার একটি মাধ্যমিক শিক্ষাপ্রতিষ্ঠান। কুমিল্লা পুলিশ লাইনসে অবস্থিত বিদ্যালয়টি ১৯৭৭ সালে প্রতিষ্ঠিত হয়।

## তথ্যসূত্র

## বহিঃসংযোগ

* প্রাতিষ্ঠানিক ওয়েবসাইট

বিষয়শ্রেণী:১৯৭৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কুমিল্লা জেলার বিদ্যালয়
বিষয়শ্রেণী:১৯৭৭-এ বাংলাদেশে প্রতিষ্ঠিত
মিকেলে পাররিনেল্লো

**মিকেলে পাররিনেল্লো** (; জন্ম ৭ই সেপ্টেম্বর, ১৯৪৫) একজন ইতালীয় পদার্থবিজ্ঞানী যিনি মূলত আণবিক গতিবিজ্ঞান (পরমাণু ও অণুসমূহের ভৌত চলনের পরিগণকীয় ছদ্মায়ন) গবেষণা ক্ষেত্রে তাঁর গবেষণাকর্মের জন্য সুপরিচিত। পাররিনেল্লো ও অপর একজন ইতালীয় পদার্থবিজ্ঞানী রোবের্তো কারকে ২০০৯ সালে আন্তর্জাতিক তাত্ত্বিক পদার্থবিজ্ঞান কেন্দ্র ডির‍্যাক পদক প্রদান করে এবং ঐ বছরই তারা সিডনি ফের্নবাখ পুরস্কার বিজয় করেন। কার-পাররিনেল্লো পদ্ধতির বিরামহীন উন্নতির জন্য তাদেরকে এই পুরস্কারগুলি প্রদান করা হয়। তারা প্রথম ১৯৮৫ সালের একটি যুগান্তকারী গবেষণাপত্রে এই পদ্ধতিটি প্রথম প্রস্তাব করেছিলেন। গবেষণাপত্রটির শিরোনাম ছিল *ইউনিফাইড অ্যাপ্রোচ ফর মলিকিউলার ডাইনামিক্স অ্যান্ড ডেনসিটি-ফাংশনাল থিওরি* ("Unified Approach for Molecular Dynamics and Density-Functional Theory" অর্থাৎ "আণবিক গতিবিজ্ঞান ও ঘনত্ব-অপেক্ষক তত্ত্বের একটি একীভূত কর্মপন্থা")। এই অভূতপূর্ব উদ্ভাবনের জন্য তাঁরা আরও পুরস্কার অর্জন করে চলেছেন। সম্প্রতি তাঁরা ২০১৭ সালে রাসায়নিক বিজ্ঞানসমূহে ড্রেফাস পুরস্কার ২০২১ সালে রসায়নে বেঞ্জামিন ফ্রাংকলিন পদক বিজয় করেন।

## তথ্যসূত্র

## আরও পড়ুন
*Andreoni, W.; Marx, D.; Sprik, M. (2005). "Editorial: a tribute to Michele Parrinello: from physics via chemistry to biology", *[[ChemPhysChem]]*, Volume 6, Issue 9 (Special Issue: *Parrinello Festschrift*)
*Car, R. and Parrinello, M. (1985). "Unified Approach for Molecular Dynamics and Density-Functional Theory" *[[Physical Review Letters]]*, Vol. 55, Issue 22
*Kühne, T. D.; Krack, M.; Mohamed, F. R. and Parrinello, M. (2007). "Efficient and Accurate Car-Parrinello-like Approach to Born-Oppenheimer Molecular Dynamics" *[[Physical Review Letters]]*, Vol. 98, 066401

## বহিঃসংযোগ
* .
* Profile (and CV) at the Università della Svizzera italiana.

বিষয়শ্রেণী:১৯৪৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ইতালীয় পদার্থবিজ্ঞানী
বিষয়শ্রেণী:মেসসিনার বিজ্ঞানী
বিষয়শ্রেণী:পরিগণনামূলক রসায়নবিদ
বিষয়শ্রেণী:পরিগণনামূলক পদার্থবিজ্ঞানী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য

বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
নবাবগঞ্জ সিটি কলেজ

**নবাবগঞ্জ সিটি কলেজ** চাঁপাইনবাবগঞ্জে অবস্থিত একটি উচ্চমাধ্যমিক শিক্ষাপ্রতিষ্ঠান।‌ কলেজটি স্থাপিত হয় ১৯৯৫ সালে এবং পরে এটি এমপিওভুক্ত হয়।

## তথ্যসূত্র

বিষয়শ্রেণী:চাঁপাইনবাবগঞ্জ জেলার মহাবিদ্যালয়
বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৫-এ বাংলাদেশে প্রতিষ্ঠিত
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
সুফিয়ান স্টিভেনস

**সুফিয়ান স্টিভেন্স** (জন্ম ১লা জুলাই, ১৯৭৫) একজন মার্কিন গায়ক-গীতিকার এবং সঙ্গীতশিল্পী যিনি পেটস্কি, মিশিগান থেকে এসেছেন।

## সংগীতশৈলী ও পেশাজীবন
কিছু মানুষ মনে করেন তিনি ইন্ডি পপ-এর ফোক পুনর্জাগরণের অংশ, কিন্তু তিনি তার সঙ্গীতের জন্য বিভিন্ন বিষয় থেকে ধারণা নেন। তার সঙ্গীত ইলেকট্রনিক এবং মিনিমালিজম এর সাথে সাদৃশ্যপূর্ণ, বিশেষ করে স্টিভ রাইখ-এর কাজের সাথে স্টিভেন্স বলেছেন যে তিনি ৫০টি মার্কিন রাজ্যের জন্য একটি করে কনসেপ্ট অ্যালবাম তৈরি করার পরিকল্পনা করছেন। তিনি শুরু করেন "মিশিগান" (২০০৩) এবং "ইলিনয়" (২০০৫) অ্যালবামের মাধ্যমে।

## প্রারম্ভিক জীবন

স্টিভেন্সের জন্ম ডেট্রয়েট, মিশিগান-এ এবং তিনি বড় হয়েছেন পেটস্কি-এ তিনি হারবার লাইট ক্রিশ্চিয়ান স্কুল এবং ইন্টারলকেন আর্টস একাডেমিতে পড়াশোনা করেছেন। তিনি হোপ কলেজেও পড়াশোনা করেন যা হল্যান্ড, মিশিগান-এ অবস্থিত।

## ব্যক্তিগত জীবন

সুফিয়ান একটি আরবি নাম যা আবু সুফিয়ান নামে পরিচিত একজন প্রাচীন ইসলামিক ঐতিহাসিক ব্যক্তির নামে। স্টিভেন্স বলেন এই নামটি তাকে দেওয়া হয়েছিল সুবুদ নামক একটি আধ্যাত্মিক সম্প্রদায়ের প্রতিষ্ঠাতা দ্বারা।

## বহু-বাদ্যযন্ত্রী
স্টিভেন্স একজন বহু-বাদ্যযন্ত্রী। তিনি বাঁশি এবং ইংরেজি হর্ন শিখেছিলেন যা তিনি তার অ্যালবামেও ব্যবহার করেন। তার সঙ্গীতে স্ট্রিং এবং হর্ন এর ব্যবহার তাকে "সিম্ফনি-মতো" শোনার একটি বিশেষত্ব দেয়।

## বর্তমান জীবন

স্টিভেন্স বর্তমানে নিউ ইয়র্ক সিটির কেনসিংটন অংশে বাস করেন এবং সেখানে তিনি অ্যাজম্যাটিক কিটি রেকর্ডস স্টাফদের সাথে কাজ করেন। তার ভাই মারজুকি স্টিভেন্স একজন ম্যারাথন দৌড়বিদ।

## গান ও পুরস্কার
*কল মি বাই ইয়োর নেম* সিনেমার জন্য তার গান "দ্য মিস্ট্রি অফ লাভ" একটি হিট গান ছিল এবং ২০১৭ সালে AMFT অ্যাওয়ার্ড জিতে।

## স্টুডিও অ্যালবাম

  এ সান কেম
  এনজয় ইওর র‍্যাবিট
  মিশিগান
  সেভেন সোয়ান্স
  ইলিনয়
  দ্য এজ অফ অ্যাডজ
  ক্যারি অ্যান্ড লোয়েল
  দ্য অ্যাসেনশন
  কনভোকেশনস


## তথ্যসূত্র

বিষয়শ্রেণী:১৯৭৫-এ জন্ম
বিষয়শ্রেণী:সঙ্গীতশিল্পী-গীতরচয়িতা
বিষয়শ্রেণী:মার্কিন গীতরচয়িতা
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:২১শ শতাব্দীর মার্কিন সঙ্গীতশিল্পী-গীতরচয়িতা
বিষয়শ্রেণী:মার্কিন ইলেকট্রনিক সঙ্গীতজ্ঞ
বিষয়শ্রেণী:মার্কিন পরীক্ষামূলক সঙ্গীতজ্ঞ
বিষয়শ্রেণী:মার্কিন লোক গিটারবাদক
বিষয়শ্রেণী:মার্কিন লোক সঙ্গীতশিল্পী
বিষয়শ্রেণী:মার্কিন রক কণ্ঠশিল্পী
বিষয়শ্রেণী:মার্কিন রক গিটারবাদক
বিষয়শ্রেণী:গ্রিক বংশোদ্ভূত মার্কিন ব্যক্তি
বিষয়শ্রেণী:মার্কিন রক গীতিকার
বিষয়শ্রেণী:লিথুয়ানীয় বংশোদ্ভূত মার্কিন ব্যক্তি
বিষয়শ্রেণী:মার্কিন পুরুষ গিটারবাদক
বিষয়শ্রেণী:দ্য নিউ স্কুলের প্রাক্তন শিক্ষার্থী
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:হোপ কলেজের প্রাক্তন শিক্ষার্থী
বিষয়শ্রেণী:মার্কিন এলজিবিটিকিউ সঙ্গীতজ্ঞ
বিষয়শ্রেণী:মার্কিন গায়ক-গীতরচয়িতা
ফং ইউ

**ফং ইউ** (; জন্ম: ৩০ সেপ্টেম্বর ১৯৯৯) হলেন একজন চীনা সমলয় সাঁতারু, যিনি চীনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

ইউ চীনের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি ১টি স্বর্ণ পদকসহ সর্বমোট ২টি পদক জয়লাভ করেছেন।

## প্রারম্ভিক জীবন
ফং ইউ ১৯৯৯ সালের ৩০শে সেপ্টেম্বর তারিখে চীনের বেইজিংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

## খেলোয়াড়ি জীবন
ইউ চীনের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ছাং হাও, ওয়াং ছিউয়ে, ওয়াং লিউই, ওয়াং ছিয়ানই, শিয়াং বিনশুয়ান, শিয়াও ইয়ানিং এবং চাং ইয়াইয়ের সাথে চীনের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৯৯৬.১৩৮৯ পয়েন্ট অর্জন করে স্বর্ণ পদক জয়লাভ করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ৩১৩.৫৫৩৮, ৩৯৮.৮৯১৭ এবং ২৮৩.৬৯৩৪ পয়েন্ট পেয়েছিলেন।

## তথ্যসূত্র

## বহিঃসংযোগ
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চীনা নারী সাঁতারু
বিষয়শ্রেণী:চীনা সমলয় সাঁতারু
বিষয়শ্রেণী:চীনের অলিম্পিক সমলয় সাঁতারু
বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু
বিষয়শ্রেণী:সমলয় সাঁতারে অলিম্পিক পদক বিজয়ী
বিষয়শ্রেণী:অলিম্পিক স্বর্ণপদক বিজয়ী চীনা
বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী
বিষয়শ্রেণী:২০২০ গ্রীষ্মকালীন অলিম্পিকের সমলয় সাঁতারু
বিষয়শ্রেণী:অলিম্পিক রৌপ্যপদক বিজয়ী চীনা
বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী
বিষয়শ্রেণী:এশিয়ান গেমসে স্বর্ণপদক বিজয়ী চীনা
বিষয়শ্রেণী:২০১৮ এশিয়ান গেমসের পদক বিজয়ী
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:সমলয় সাঁতারে এশিয়ান গেমস পদক বিজয়ী
বিষয়শ্রেণী:২০২২ এশিয়ান গেমসের সমলয় সাঁতারু
বিষয়শ্রেণী:২০১৮ এশিয়ান গেমসের সমলয় সাঁতারু
বিষয়শ্রেণী:সমলয় সাঁতারে বিশ্ব সাঁতার প্রতিযোগিতার পদক বিজয়ী
বিষয়শ্রেণী:২০২২ বিশ্ব সাঁতার প্রতিযোগিতার সমলয় সাঁতারু
বিষয়শ্রেণী:২০১৯ বিশ্ব সাঁতার প্রতিযোগিতার সমলয় সাঁতারু
বিষয়শ্রেণী:২০১৭ বিশ্ব সাঁতার প্রতিযোগিতার সমলয় সাঁতারু
রোবের্তো কার

**রোবের্তো কার** (; জন্ম ৩রা জানুয়ারি, ১৯৪৭, ত্রিয়েস্তে, ইতালি) একজন ইতালীয় পদার্থবিজ্ঞানী ও মার্কিন যুক্তরাষ্ট্রের প্রিন্সটন বিশ্ববিদ্যালয়ে রালফ ডব্লিউ ডর্নট ৩১ অধ্যাপক। এছাড়া তিনি উপাদানসমূহের বিজ্ঞান ও প্রযুক্তি বিষয়ক প্রিন্সটন ইনস্টিটিউটের শিক্ষকমণ্ডলীর একজন সদস্য। তিনি আণবিক গতিবিজ্ঞান ঘটনাবলীর ছদ্মায়নের উপরে গবেষণা সম্পাদন করেন।

## তথ্যসূত্র

## বহিঃসংযোগ
*"Perspective on: Imagination and optimism in scientific discovery", *News at Princeton*, Kitta MacPherson, June 28, 2010
*Website of Roberto Car at Princeton University
*Career summary with selected publications, pdf data 
*Portrait of him and Parrinello at ICTP 
*Dirac Medal
*Portrait on the occasion of the Sidney Fernbach Award

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পরিগণনামূলক রসায়নবিদ
বিষয়শ্রেণী:২০শ শতাব্দীর ইতালীয় পদার্থবিজ্ঞানী
বিষয়শ্রেণী:পরিগণনামূলক পদার্থবিজ্ঞানী
বিষয়শ্রেণী:ত্রিয়েস্তের ব্যক্তি
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
মরকশ (বৌদ্ধ দর্শন)

**মরকশ** হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। এটিকে নিজের বা অন্যের কাছ থেকে নিজের দোষ বা অপ্রীতিকর কাজগুলি গোপন করা বা ঢেকে রাখা হিসাবে সংজ্ঞায়িত করা হয়।

এটি সর্বাস্তিবাদ অভিধর্ম শিক্ষার সীমিত কলুষিত মনে উদ্ভূত দশ মানসিক কারণের এবং মহাযান অভিধর্ম শিক্ষার বিশ মাধ্যমিক ক্ষতিকর মানসিক কারণের একটি।

## তথ্যসূত্র

## উৎস

* 
* 
* 

## বহিঃসংযোগ
* Ranjung Yeshe wiki entry for '' 'chab pa''
* ''Primary Minds and the 51 Mental Factors''

বিষয়শ্রেণী:বৌদ্ধধর্মে মানসিক কারণ
বিষয়শ্রেণী:বৌদ্ধধর্মে ক্ষতিকর চৈতসিক
সুরেশচন্দ্র চক্রবর্তী

**সুরেশচন্দ্র চক্রবর্তী** (৭ এপ্রিল ১৮৯৫ - ৫ অক্টোবর ১৯৬৫) ছিলেন একজন বিপ্লবী, আইনজীবি এবং সঙ্গীত-সাধক ও বিশেষজ্ঞ।
## জীবনী
সুরেশচন্দ্র চক্রবর্তীর জন্ম ১৮৯৫ খ্রিস্টাব্দের ৭ এপ্রিল (১৩০১ বঙ্গাব্দের ২২ চৈত্র) ব্রিটিশ ভারতের অধুনা বাংলাদেশের ময়মনসিংহের ব্রহ্মপুত্র তীরবর্তী কানিহারী গ্রামে। পিতা রাজচন্দ্র চক্রবর্তী ছিলেন ময়মনসিংহের গৌরীপুরের জমিদার সূর্যকান্তের আইনী উপদেষ্টা। সুরেশচন্দ্রের প্রাথমিক শিক্ষা স্থানীয় পাঠশালায়। কৈশোরে তাঁর পিতার মৃত্যু হয়। সেই সময় মায়ের দৃষ্টি এড়িয়ে তিনি বিপ্লবী স্বদেশী দলে যোগদান করেন। বিষয়টি জানার পর ছেলেকে এই পথ থেকে ফিরিয়ে আনার জন্য, তাঁর মা অল্প বয়সে স্থানীয় একটি সুন্দরী কন্যার সাথে বিবাহ দেন। কিন্তু সুরেশচন্দ্র কিছুদিন পর স্ত্রী-সংসার ছেড়ে নিরুদ্দেশ হয়ে যান। দীর্ঘদিন তাঁর পরিবার এবং পুলিশ বিভাগ তাঁর সন্ধান পান নি। গৃহত্যাগের অনেক দিন পর বিপ্লবী দলের সদস্য হিসাবে পুলিশ তাঁকে গ্রেফতার করে এবং প্রায় চার বছর কারাবাসে থাকেন। জেল থেকে মুক্তি লাভের পর তিনি এক বছর পুলিশের নজরদারিতে গ্রামে কাটান। পরে গৌরীপুরেই স্কুল কলেজের ধারাবাহিক শিক্ষাক্রম অনুসারে বিএ এবং বিএল পাশ করেন। ছাত্রজীবনে বৈপ্লবিক কাজকর্মের পাশাপাশি লেখালেখিও করতেন। এদিকে প্রথাগত শিক্ষালাভের সময় ভারতীয় শাস্ত্রীয় সঙ্গীতের প্রতি তার আগ্রহ জন্মে। তিনি ময়মনসিংহের গৌরীপুরের জমিদার ব্রজেন্দ্রকিশোর রায়চৌধুরীর সংস্পর্শে এসে সঙ্গীতকেই জীবনের সাধনারূপে গ্রহণ করেন। সাত বৎসরের অধ্যাবসায়ে অনুশীলন করেন নানাবিধ সঙ্গীতশাস্ত্র ও রাগ-রাগিনী। গৌরীপুরেই প্রখ্যাত শাস্ত্রীয় সঙ্গীতের উস্তাদ বিলায়েত খানের পিতা এনায়েত খানের সঙ্গে বন্ধুত্ব হয়। সঙ্গীতের বিভিন্ন ঘরানার নানা দিকে পাণ্ডিত্য অর্জন করেন এবং 'সঙ্গীতশাস্ত্রী' নামে পরিচিত হন। তবে সুকণ্ঠের অধিকারী না হওয়ার কারণে তিনি নিজেকে একজন অসাধারণ এস্রাজবাদক হিসাবে প্রতিষ্ঠিত করেন। বিপ্লবী বারীন্দ্র কুমার ঘোষের *বিজলী* পত্রিকার সম্পাদক নলিনীকান্ত সরকারের সাথে লেখালেখির সূত্রে আগে থেকেই সুরেশচন্দ্রের পরিচয় ছিল। নলিনীকান্ত সরকারই ১৯৩৬ খ্রিস্টাব্দে তাকে সঙ্গীতবেত্তা হিসাবে অল ইন্ডিয়া রেডিওর কলকাতা কেন্দ্রে নিয়ে আসেন। বেতারে নতুন নতুন সঙ্গীতানুষ্ঠান সংযোজনের পরিকল্পক ছাড়াও নানা অনুষ্ঠান প্রচারের উদ্ভাবনায় ছিল তার অসামান্য অবদান। আকাশবাণীতে
কাজী নজরুল ইসলামের সঙ্গীত পরিচালক হিসাবে নিয়োগে সঙ্গীতজ্ঞ সুরেশ চন্দ্র চক্রবর্তী বড় হাত ছিল। কাজী নজরুল যে *হারমনি' নামে যে জনপ্রিয় অনুষ্ঠান মিউজিক্যাল প্রোগ্রাম পরিচালনা করেন তার গবেষণার কাজটি করেছেন সংগীতজ্ঞ সুরেশচন্দ্র।


শেষ জীবনে তিনি দিল্লীতে অল ইন্ডিয়া রেডিওর সঙ্গীত বিভাগের সহকারী প্রযোজকের দায়িত্ব পালন করেন।
১৯৬৫ খ্রিষ্টাব্দের ৫ অক্টোবর (১৩৭২ বঙ্গাব্দের ১৭ আশ্বিন) তিনি পরলোক গমন করেন।
সঙ্গীতের বিষয়ে কয়েকটি তথ্যবহুল প্রবন্ধ ও মূল্যবান গ্রন্থ রচনা করেন তিনি।
* *সঙ্গীত প্রবেশ* (তিন খণ্ড), ডি এম লাইব্রেরী, কলকাতা
* *রাগ-রূপায়ণ'' (১৯৬৫) জেনারেল প্রিন্টার্স য়্যান্ড পাবলিশার্স প্রাইভেট লিমিটেড
## তথ্যসূত্র

বিষয়শ্রেণী:১৮৯৪-এ জন্ম
বিষয়শ্রেণী:১৯৬৫-এ মৃত্যু
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:বাঙালি সঙ্গীতজ্ঞ
বিল (আইন)

**বিল (**ইংরেজি: Bill**)** হলো একটি প্রস্তাবিত আইন যা সংসদে (বা অন্য কোনো আইন প্রণয়নকারী প্রতিষ্ঠানে) উত্থাপিত হয়। এটি আইন হিসেবে গৃহীত হওয়ার আগে সংসদ সদস্যদের দ্বারা আলোচনা, বিতর্ক এবং সংশোধনের মাধ্যমে অনুমোদিত হতে হয়। বিল পাস হওয়ার পরে, তা রাষ্ট্রপতির সম্মতি পেলে আইন বা অধ্যাদেশে পরিণত হয়।

## বিলের শ্রেণিবিভাগ
বিল সাধারণত নিম্নোক্ত কয়েকটি প্রধান শ্রেণীতে বিভক্ত হয়:

# **সরকারি বিল (Government Bill):** এই ধরনের বিল সাধারণত সরকার কর্তৃক উত্থাপিত হয় এবং এটি দেশের নীতিগত বিষয়ে পরিবর্তন আনার উদ্দেশ্যে আনা হয়। সরকারি বিলকে পাস করতে সরকারের সংসদীয় সংখ্যাগরিষ্ঠতা থাকা প্রয়োজন।
# **ব্যক্তিগত সদস্যের বিল (Private Member's Bill):** এটি সংসদের কোনো ব্যক্তিগত সদস্য কর্তৃক উত্থাপিত হয়, যিনি মন্ত্রিপরিষদের অংশ নন। এই ধরনের বিল পাস হওয়ার সম্ভাবনা কম হলেও, গুরুত্বপূর্ণ নীতি আলোচনা বা আইনের প্রয়োজনীয়তার সূচনা হিসেবে দেখা হয়।
# **বেসরকারি বিল (Private Bill):** এটি সাধারণত কোনো নির্দিষ্ট ব্যক্তি বা প্রতিষ্ঠানের জন্য প্রণীত হয় এবং জনসাধারণের ওপর এর কোনো সরাসরি প্রভাব থাকে না। এটি একটি বিশেষ উদ্দেশ্য পূরণের জন্য আনা হয়।

## বিল উত্থাপন প্রক্রিয়া
একটি বিলকে সংসদে উত্থাপনের জন্য কয়েকটি ধাপ অনুসরণ করতে হয়। এই ধাপগুলো সাধারণত নিম্নরূপ:

# **প্রথম পাঠ (First Reading):** বিলটি সংসদে প্রথমবার উত্থাপিত হয় এবং এর প্রাথমিক বিষয়বস্তু সম্পর্কে সংসদ সদস্যরা অবগত হন। এই সময়ে বিলের কোনো আলোচনা হয় না।
# **দ্বিতীয় পাঠ (Second Reading):** এই পর্যায়ে বিলটি নিয়ে বিস্তারিত আলোচনা হয়। সংসদ সদস্যরা এর পক্ষে এবং বিপক্ষে যুক্তি উপস্থাপন করেন এবং বিলটি সংশোধনের প্রস্তাব দিতে পারেন।
# **কমিটি পর্যায় (Committee Stage):** এই ধাপে বিলটি একটি কমিটির কাছে পাঠানো হয়, যেখানে এটি গভীরভাবে পরীক্ষা-নিরীক্ষা করা হয়। প্রয়োজন অনুযায়ী বিলটি সংশোধন করা হয়।
# **তৃতীয় পাঠ (Third Reading):** সংশোধনের পরে বিলটি আবার সংসদে উত্থাপিত হয়। সংসদ সদস্যরা চূড়ান্তভাবে বিলটি সম্পর্কে সিদ্ধান্ত নেন।
# **পাসিং (Passing):** সংসদের উভয় কক্ষের অনুমোদন পেলে বিলটি পাস হয় এবং রাষ্ট্রপতির স্বাক্ষরের জন্য পাঠানো হয়।
# **রাষ্ট্রপতির সম্মতি (Presidential Assent):** রাষ্ট্রপতি বিলটিতে স্বাক্ষর দিলে সেটি আইন হিসেবে কার্যকর হয়। রাষ্ট্রপতি যদি বিলটি ফিরিয়ে দেন, তাহলে সংসদে আবার তা বিবেচনা করা হয়।

## বিলের গুরুত্ব
বিল একটি প্রস্তাবিত আইন যা বিভিন্ন ধাপ পেরিয়ে আইন হিসেবে গৃহীত হয়। এটি আইন প্রণয়ন প্রক্রিয়ার অবিচ্ছেদ্য অংশ এবং গণতান্ত্রিক ব্যবস্থায় আইনি পরিবর্তনের প্রাথমিক মাধ্যম। বিলের মাধ্যমে দেশের বিভিন্ন নীতিগত বিষয় প্রণীত ও সংশোধিত হয়, যা দেশের উন্নয়ন ও শাসন ব্যবস্থায় গুরুত্বপূর্ণ ভূমিকা পালন করে।

## তথ্যসূত্র

বিষয়শ্রেণী:আইন
বিষয়শ্রেণী:আইন সম্পর্কিত তালিকা
বিষয়শ্রেণী:সংসদীয় কার্যপ্রণালী
বিষয়শ্রেণী:আইনসভা
বিষয়শ্রেণী:প্রস্তাবিত আইন
বিষয়শ্রেণী:সংবিধিবদ্ধ আইন
ভাঙ্গা

thumb|ভাঙ্গা পৌরসভার মহল্লা জিওকোড ম্যাপ

**ভাঙ্গা** বা **ভাংগা** (পূর্বনাম: *কুমারগঞ্জ*) বাংলাদেশের ফরিদপুর জেলার একটি শহর ও ভাঙ্গা উপজেলার সদর দপ্তর। পদ্মা সেতু ও ঢাকা–ভাঙ্গা এক্সপ্রেসওয়ে চালুর পর এটি একটি গুরুত্বপূর্ণ শহরে পরিণত হয়েছে। এটি ভাঙ্গা ইন্টারচেঞ্জ ও এর ভৌগোলিক অবস্থানের কারণে বিশেষ ভাবে পরিচিত। দক্ষিণ-পশ্চিমাঞ্চলের ২১টি জেলার প্রবেশদ্বার এই শহর।

## ইতিহাস

ভাঙ্গা কুমার নদীর পাড়ে অবস্থিত। প্রচলিত রয়েছে, বর্তমান ভাঙ্গা শহরের কুমার নদীর পাড়ে কুমারগঞ্জ নামে একটি হাট বসত। এক সময় হাটকে কেন্দ্র করে কুমার নদীর দুই পাড়ের লোকজনের মধ্যে দ্বন্দ্ব তৈরি হয়। দ্বন্দ্বের এক পর্যায়ে দুই পাড়ের লোকজন কুমারগঞ্জের হাট ভেঙ্গে নতুন হাট চালু করে। চালুকৃত হাটকেই ভাঙ্গার হাট নামে নামকরণ করা হয়। এইভাবে ভাঙ্গা নামকরণ হয়।

## শিক্ষাব্যবস্থা

ভাঙ্গায় একটি ও সরকারি কলেজ ও একটি সরকারি মাধ্যমিক বিদ্যালয় রয়েছে। ভাঙ্গা সরকারি পাইলট উচ্চ বিদ্যালয় ভাঙ্গার সবচেয়ে প্রাচীন শিক্ষাপ্রতিষ্ঠান যা ১৮৮৯ সালে প্রতিষ্ঠিত হয়। কাজী মাহবুব উল্লাহ নামের এক ব্যক্তি ১৯৬৫ সালে সরকারি কে.এম. কলেজ এবং ১৯৭৬ সালে কাজী শামসুন্নেছা পাইলট বালিকা উচ্চ বিদ্যালয় প্রতিষ্ঠিত করেন। 

## উল্লেখযোগ্য ব্যক্তি

* অমিয়কুমার দাশগুপ্ত, ভারতীয় অর্থনীতিবিদ ও অধ্যাপক

## তথ্যসূত্র

বিষয়শ্রেণী:বাংলাদেশের শহর

বিষয়শ্রেণী:ফরিদপুর জেলার জনবহুল স্থান
মার্টিন রিস

**মার্টিন জন রিস, লাডলোর ব্যারন রিস** (,   ; জন্ম ২৩শে জুন, ১৯৪২) একজন ব্রিটিশ ভৌত বিশ্বতত্ত্ববিদ ও জ্যোতিঃপদার্থবিজ্ঞানী। তিনি ১৯৯৫ সালে যুক্তরাজ্যের ১৫তম রাজ-জ্যোতির্বিজ্ঞানী (Astronomer Royal) হিসেবে নিয়োগ লাভ করেন। এছাড়া তিনি ২০০৪ থেকে ২০১২ সাল পর্যন্ত ট্রিনিটি কলেজ, কেমব্রিজ-এর মাস্টার হিসেবে দায়িত্ব পালন করেন। তিনি ২০০৫ থেকে ২০১০ সাল পর্যন্ত রয়েল সোসাইটির প্রধান ছিলেন। পদার্থবিজ্ঞানে তিনি বহুবিধ পুরস্কার লাভ করেছেন। ২০২৪ সালে তিনি পদার্থবিজ্ঞানের উলফ পুরস্কার জয় করেন; উচ্চ-শক্তির জ্যোতির্পদার্থবিজ্ঞান, ছায়াপথ ও কাঠামোর গঠন-প্রক্রিয়া এবং ভৌত বিশ্বতত্ত্ব গবেষণাক্ষেত্রগুলিতে মৌলিক অবদান রাখার জন্য তাঁকে এই পুরস্কার প্রদান করা হয়।

## নির্বাচিত গ্রন্থ ও রচনাপঞ্জি
* ** (co-author John Gribbin), 1989, Bantam; 
* *New Perspectives in Astrophysical Cosmology*, 1995; 
* *Gravity's Fatal Attraction: Black Holes in the Universe*, 1995; , 2nd edition 2009, 
* *Before the Beginning – Our Universe and Others*, 1997; 
* *Just Six Numbers: The Deep Forces That Shape the Universe*, 1999; 
* *Our Cosmic Habitat*, 2001; 
* *[[Our Final Hour]]: A Scientist's Warning: How Terror, Error, and Environmental Disaster Threaten Humankind's Future In This Century—On Earth and Beyond* (UK title: *Our Final Century: Will the Human Race Survive the Twenty-first Century?*), 2003; 
* *What We Still Don't Know*  yet to be published.
* *From Here to Infinity: Scientific Horizons*, 2011; 
* *[[On the Future]]: Prospects for Humanity*, October 2018, Princeton University Press; 
*  (Online version is titled "How astronomers revolutionized our view of the cosmos".)
* The End of Astronauts (co-author Donald Goldsmith), 2022, Harvard University Press 
* If Science is to Save us, 2022, Polity Press 
* Rees, M.,"Cosmology and High Energy Astrophysics: A 50 year Perspective on Personality, Progress, and Prospects", Annual Review of Astronomy and Astrophysics, vol. 60:1–30, 2022.

## তথ্যসূত্র

বিষয়শ্রেণী:১৯৪২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রাজ-জ্যোতির্বিজ্ঞানী 
বিষয়শ্রেণী:ব্রিটিশ জ্যোতিঃপদার্থবিজ্ঞানী
বিষয়শ্রেণী:ব্রিটিশ বিশ্বতত্ত্ববিদ
বিষয়শ্রেণী:ইংরেজ নাস্তিক
বিষয়শ্রেণী:২০শ শতাব্দীর ব্রিটিশ জ্যোতির্বিজ্ঞানী
বিষয়শ্রেণী:ব্রিটিশ পদার্থবিজ্ঞানী
বিষয়শ্রেণী:নাইটস ব্যাচেলর
বিষয়শ্রেণী:রয়েল সোসাইটির বিশিষ্ট সভ্য
বিষয়শ্রেণী:রয়েল সোসাইটির সভাপতি
বিষয়শ্রেণী:রয়েল সোসাইটির সভ্য
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:২১শ শতাব্দীর নাস্তিক
বিষয়শ্রেণী:২০শ শতাব্দীর নাস্তিক
বিষয়শ্রেণী:ব্রিটিশ নাস্তিক
বিষয়শ্রেণী:শ্রেসবারি স্কুলে শিক্ষিত ব্যক্তি

বিষয়শ্রেণী:সাসেক্স বিশ্ববিদ্যালয়ের শিক্ষায়তনিক
বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
বিষয়শ্রেণী:ক্রসবেঞ্চ জীবনকাল পিয়ার
পাবলো হারিইয়ো এররেরো

**পাবলো হারিইয়ো এররেরো** (; জন্ম ১১ই জুন, ১৯৭৬, ভালেন্সিয়া, স্পেন) একজন স্পেনীয় পদার্থবিজ্ঞানী। তিনি বর্তমানে মার্কিন যুক্তরাষ্ট্রের ম্যাসাচুসেটস ইনস্টিটিউট অভ টেকনোলজিতে (এমআইটি) সেসিল ও আইডা গ্রিন পদার্থবিজ্ঞান অধ্যাপক।
 তিনি মূলত ঘনপদার্থবিজ্ঞান ক্ষেত্রে গবেষণা সম্পাদন করেন। বিশেষ করে মোচড়ানো দ্বি-স্তর গ্রাফিন বিষয়ে তাঁর গবেষণা কোয়ান্টাম উপাদানসমূহের গবেষণায় নতুন দ্বার উন্মোচন করেছে এবং ভবিষ্যৎ প্রযুক্তিতে যার গভীর প্রভাব পড়তে পারে। তিনি ২০২০ সালে পদার্থবিজ্ঞানে উলফ পুরস্কার বিজয় করেন।

## গবেষণাকর্ম
* 
* 
* 
* 
* 
* 
* 
* 
* 
* 
* 
* 
* 
* 

## বহিঃসংযোগ
* Jarillo-Herrero Group am MIT

## তথ্যসূত্র

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পদার্থবিজ্ঞানে ওল্ফ পুরস্কার বিজয়ী
বিষয়শ্রেণী:ম্যাসাচুসেটস ইনস্টিটিউট অব টেকনোলজি স্কুল অব সায়েন্সের শিক্ষক
বিষয়শ্রেণী:অলিভার ই. বাকলি ঘনপদার্থবিজ্ঞান পুরস্কার বিজয়ী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
অ্যালান ম্যাকডোনাল্ড

**অ্যালান এইচ. ম্যাকডোনাল্ড** (; জন্ম ১লা ডিসেম্বর, ১৯৫১) একজন কানাডীয়-মার্কিন তাত্ত্বিক ঘনপদার্থবিজ্ঞানী ও টেক্সাস বিশ্ববিদ্যালয়, অস্টিনের সিড ডব্লিউ রিচার্ডসন ফাউন্ডেশন রিজেন্টস চেয়ার পদার্থবিজ্ঞান অধ্যাপক। তিনি নিম্ন-মাত্রার ব্যবস্থাসমূহে সহসম্পর্কিত বহু-ইলেকট্রন দশাগুলির উপর তাঁর গবেষণার জন্য সুপরিচিত। ২০২০ সালে তিনি পদার্থবিজ্ঞানে উলফ পুরস্কার লাভ করেন; যে জাদুকরী কোণে ঘোরালে মোচড়ানো দ্বিস্তর গ্রাফিন একটি অতিপরিবাহী পদার্থে পরিণত হয়, সেটি ভবিষ্যদ্বাণী করার জন্য তাঁকে এই পুরস্কার প্রদান করা হয়।

## তথ্যসূত্র

বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডীয় ঘনপদার্থবিজ্ঞানী
বিষয়শ্রেণী:২১শ শতাব্দীর মার্কিন পদার্থবিজ্ঞানী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:পদার্থবিজ্ঞানে ওল্ফ পুরস্কার বিজয়ী
বিষয়শ্রেণী:অলিভার ই. বাকলি ঘনপদার্থবিজ্ঞান পুরস্কার বিজয়ী
ইংল্যান্ডের সাধারণ নির্বাচন, অক্টোবর ১৬৭৯

**অক্টোবর ১৬৭৯ ইংল্যান্ডের সাধারণ নির্বাচন** বর্জন বিলের পক্ষে সংখ্যাগরিষ্ঠ সদস্য ফিরিয়ে দেয়। ফলস্বরূপ এই সংসদ বর্জন বিল সংসদ নামে পরিচিত হয়। এটি ২১ অক্টোবর ১৬৮০ পর্যন্ত একত্রিত হয়নি এবং তিন মাস পরে ১৮ জানুয়ারী ১৬৮১-এ বিলুপ্ত হয়।
থাম্ব|259x259পিক্সেল| ১৬৭৯ সালের অক্টোবরের সাধারণ নির্বাচনের পর ইংল্যান্ডের সংসদ

## তথ্যসূত্র

* 
## বহিঃসংযোগ
* History of Parliament Trust
* History of Parliament on-line, Constituencies 1660–1690 

১৬৭৯ ২
অর্টউইন হেস

**অর্টউইন হেস** (; জন্ম ১৯৬৬) একজন জার্মান-বংশোদ্ভূত ব্রিটিশ তাত্ত্বিক পদার্থবিজ্ঞানী যিনি আয়ারল্যান্ডের ট্রিনিটি কলেজ ডাবলিন ও যুক্তরাজ্যের ইম্পেরিয়াল কলেজ লন্ডনে ঘনপদার্থ আলোকবিজ্ঞান ক্ষেত্রে গবেষণা সম্পাদন করছেন। তাঁর গবেষণাকর্ম ঘনপদার্থ তত্ত্ব ও কোয়ান্টাম আলোকবিজ্ঞানের মধ্যে সেতুবন্ধন সৃষ্টি করেছে। তিনি ন্যানোফোটনবিজ্ঞান, প্লাজমনবিজ্ঞান, অধি-উপাদান ও অর্ধপরিবাহী লেজার গতিবিজ্ঞানের উপরে বিশেষজ্ঞ। ১৯৮০-র দশকের শেষভাগ থেকে তিনি অদ্যাবধি তিনশতেরও বেশি গবেষণাপত্র রচনা করেছেন। এদের মধ্যে সবচেয়ে জনপ্রিয়টির শিরোনাম হল *"ট্র্যাপড রেইনবো" স্টোরেজ অভ লাইট ইন মেটাম্যাটেরিয়ালস* (Trapped rainbow' storage of light in metamaterials" অর্থাৎ "অধি-উপাদানগুলিতে আলোর "ফাঁদেপড়া রংধনু" জাতীয় সঞ্চয়"); এটিকে ৪০০র-ও বেশিবার উদ্ধৃত করা হয়েছে। তিনি কোয়ান্টাম প্রবর্ধনের সাহায্যে সক্রিয় (প্রবর্ধিত) ন্যানোপ্লাজমাবিজ্ঞান ও অধি-উপাদানসমূহের একজন অগ্রণী গবেষক। ২০১৪ সালে তিনি "বন্ধকৃত-আলো লেজিং" (stopped-light lasing) মূলনীতিটিকে গহ্বরহীব (ন্যানো-) লেজিং ও বিবর্ধিত পৃষ্ঠতলীয় প্লাজমন পোলারিটনগুলির স্থানিকীকরণের জন্য একটি নতুন পথ হিসেবে প্রদর্শন করেন, যার ফলে তাঁর এইচ-সূচক ৩৩ হয়।

## তথ্যসূত্র

# Hamm, J. M., & Hess, O. (2013). Two Two-Dimensional Materials are Better Than One, Science 340, 1298–1299.
# Pusch, A., Wuestner, S., Hamm, J. M., Tsakmakidis, K. L., & Hess, O. (2012). Coherent Amplification and Noise in Gain-Enhanced Nanoplasmonic Metamaterials: A Maxwell-Bloch Langevin Approach. ACS Nano, 6, 2420–2431.
# Hamm, J. M., Wuestner, S., Tsakmakidis, K. L., & Hess, O. (2011). Theory of light amplification in active fishnet metamaterials. Phys Rev Lett, 107, 167405.
# Wuestner, S., Pusch, A., Tsakmakidis, K. L., Hamm, J. M., & Hess, O. (2010). Overcoming losses with gain in a negative refractive index metamaterial. Phys Rev Lett, 105, 127401.
# Hess, O. (2008). Optics: Farewell to flatland. Nature, 455, 299–300.
# Bohringer, K., & Hess, O. (2008). A full-time-domain approach to spatio-temporal dynamics of semiconductor lasers. I. Theoretical formulation. Prog Quant Electron, 32, 159–246.
# Ruhl, T., Spahn, P., Hermann, C., Jamois, C., & Hess, O. (2006). Double-inverse-opal photonic crystals: The route to photonic bandgap switching. Adv Funct Materials, 16, 885.
# Gehrig, E., Hess, O., Ribbat, C., Sellin, R. L., & Bimberg, D. (2004). Dynamic filamentation and beam quality of quantum-dot lasers. Appl Phys Lett, 84, 1650.

## বহিঃসংযোগ

* Official Site

বিষয়শ্রেণী:১৯৬৬-এ জন্ম
বিষয়শ্রেণী:ব্রিটিশ পদার্থবিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:ইম্পেরিয়াল কলেজ লন্ডনের শিক্ষায়তনিক
বিষয়শ্রেণী:আলোক পদার্থবিজ্ঞানী